
Az igazgató választmány utólag határozta el ezen vita kinyomatá- 
sát és e miatt némely felszólalások csak kivonatosan közölhetők. 

Dr. ülés Károly előadó : 

T. értekezlet! 

A Btk. 381. §-a két szempontból érdemel különös figyel- 
met. Először azért, mert a csalásnak ebben meghatározott ese- 
tei, az értékre való tekintet nélkül, bűntetté minősülnek, — 
másodszor azért, mert ezek az esetek hivatalból üldözendők, 
holott a csalás rendszerint csak a sértett fél indítványára bün- 
tethető. Mindkét szempont elég fontos arra, hogy a 381. §. kö- 
rét lehetőleg tüzetesen körülírjuk; minthogy pedig a judikatura 
különösen e §. 2. pontja tekintetében nagyon ingadozó: czél- 
szerünek láttam e pont megvitatását ezen a helyen szőnyegre 
hozni, — előre is megjegyezvén, hogy az általam felállítandó 
tételeket a vita során netalán felmerülő erősebb érvekkel szem- 
ben, a mennyiben azok meggyőződésemet helyesebb irányban 
változtatnák meg, szívesen módosítom. 

A Btk. 381. §. 2. pontjának magyarázatában abból indulok 
ki, hogy itt a meghatalmazott oly értelemben veendő, a mint 
ezt a magánjog elfogadta. £ szerint szükséges, hogy a meg- 
hatalmazás komoly s mindkét fél részéről őszinte legyen, to- 
vábbá, hogy az valamely jogügyletre vonatkozzék. 

Az első szempontból kizártnak tekintem e §. köréből azt az 
esetet, midőn a csaló magát bizonyos ügylet vitelére meghatal- 
mazottul felajánlja, de ezt nem azért teszi, hogy valóban meg- 
hatalmazottja legyen a megbízónak, s hogy a színleg elvállalt 
ügyletet valóban keresztülvigye, hanem csak azért, hogy ez utón 
a tévedésbe ejtett megbízótól, előleg vagy provízió czimén bizo- 
nyos pénzösszeget csaljon ki, s ezzel azután odább álljon. 
Itt meghatalmazási viszony tulajdonképpen nem keletke- 
zett, és így a tettes nem volt oly meghatalmazott, a ki 
«megbizása körében » követte el a csalást. Ez eset véleményem 
szerint nem meghatalmazási viszonyban elkövetett, hanem kö- 
zönséges csalás. 

A második szempontból nem tartozik ide az oly eset, 

midőn a felek közt megvan ugyan az akarategység, s az egyik 
részen a megbízás, a másikon ennek elfogadása, de a megbízás 
tárgya nem valamely megengedett jogügylet, hanem tiltott vagy 
büntetendő cselekmény. Ilyen eset pl. az, ha valaki mást 
azzal bíz meg, hogy ez a neki átadott pénzzel vesztegessen 
m eg egy közhivatalnokot a végett, hogy ez a megbízót 
valamely kedvezményben részesítse. Ez sem meghatalmazási 
viszony ; és így a megbízott nem a 381. §. alá eső, hanem kö- 
zönséges csalást követ el, ha e megbízásból kifolyólag csalja 
meg megbízóját. 

Feltéve, hogy a meghatalmazási viszony valóban létezik : 
ekkor a további kérdés az, vajon a meghatalmazott csak meg- 
bízója irányában, vagy 3-ik személylyel szemben is elkövet- 
heti-e? a 381. §. 2. pontja alá eső csalást? 

E tekintetben abból indulok ki, hogy a 381. §. 2. pontja a 
felsorolt személyek (közhivatalnok, ügyvéd, meghatalmazott, 
ügyvivő és magánhivatalnok) közt nem tesz különbséget, és így 
a mi e pont szerint a közhivatalnokról áll : ugyanaz áll a magán- 
hivatalnokról és meghatalmazottról is. E feltevést erősíti a 2. 
pontnak a közhivatalnokra s a magánmegbizottakra vonatkozó, 
egymásnak teljesen megfelelő parallel intézkedése is. E szerint 
a közhivatalnok akkor esik a 2. pont alá, ha a csalást « hivatala 
körében*, a magánmegbizott pedig akkor, ha azt « megbízása 
körében* követte el. 

A « hivatala* és « megbízása* körében egyértelmű meg- 
jelölések. Minthogy pedig a közhivatalnokra nézve alig lehet 
kétséges, hogy a hivatala körében, bárkivel szemben elkövetett 
csalása a 381. §. alá esik : következetesen ezt kell állítanunk az 
ügyvédről, meghatalmazottról, ügyvivőről és magánhivatalnok- 
ról is, a ki « megbízása körében* valakit megcsal. 

Ennek alapja az, hogy a ki nem saját ügyében, tehát nem 
mint közvetlenül érdekelt személy, hanem másnak nevében és 
érdekében köt jogügyletet : már ennélfogva nagyobb bizalmat 
kelt fel maga iránt, mint más. A közönség tehát jobban meg- 
bízik az ily egyénben, s kevésbbé óvatos vele szemben és így 
nagyobb a veszély az iránt, hogy megcsalatik. E nagyobb ve- 
szély különösen a közhivatalnokkal szemben forog fenn, de a 
magánmegbizottal való érintkezésben is jelentkezik. A törvény 

rácziója tehát odavezet, hogy mind e személyek a 381. §. 2. 
pontja alapján büntetendők, ha megbízásuk körében, habár 3. 
személylyel szemben követik el a csalást. 

Ezek folytán a következő tételeket állítom fel : 

1. A 381. §. 2. pontjának alkalmazásánál a magánjogi érte- 
lemben vett meghatalmazás irányadó. 

2. A mennyiben a csaló már eredetileg nem akart megha- 
talmazási viszonyba lépni, hanem ez iránt csak tévedésbe ejtette 
azt, a kitől a megbízást színleg elvállalta : ez esetben a csalás 
nem esik a 381. §. 2. pontja alá.* 

3. A tiltott czélra adott megbízás, minthogy nem vonat- 
kozik jogügyletre, nem hoz létre oly meghatalmazást, a melyből 
kifolyólag a csalás e pont alá vonható volna. 

4. A meghatalmazott, mint ilyen által elkövetett csalás nem 
csak a megbízóval, hanem 3. személyekkel szemben is a 381. §. 
bűntettét állapítja meg. 

Tóth Gerő: Hangsúlyozza az előadó által fölvetett kérdések 
kényességét és nehézségét. Eámutat a minősítés ingadozására, 
az akarategységnek, mint döntő kritériumnak elfogadása esetén. 
Szerinte nem szükséges magánjogi értelemben vett érvényes 
meghatalmazás ; elég ha a megbízó komolyan akarja a megbízást 
adni, a megbízott pedig úgy viseli magát, hogy magaviselete által 
megbízóban azt a hitet gerjeszti, hogy a megbízást komolyan 
veszi. Az ügyvédre vonatkozólag azon véleményben van, hogy 
nem lehet helyes az előadó álláspontja, mert a szerint más 
szempont alá esik az ügyvéd csalása egy harmadikkal szemben, 
mint megbízójának csalása e harmadikkal szemben. A magán- 
hivatalnok, föltéve, hogy egy társaságnak, szóval több embernek 
a megbízottja, a harmadik személyek irányában elkövetett csa- 
lása e pont alá esik. Utal végül a praxisában előfordult több 
esetre, hol a Curia az előadóval ellentétes álláspontról fogta fel 
a meghatalmazottat. 

Reichard Zsigmond : Figyelmeztet arra, hogy a magánjogi 
fogalmak átvitele a büntetőjog területére, szigorúan mindig 
nagy óvatosággal kell hogy történjék. A büntetőjog a saját 
czéljának megfelelőleg fogja fel a fogalmakat s ad nekik meg- 

* Az előadó e pontot a vita végén elejtette. 

felelő tartalmat. FI. a büntetőjog maga számára konstruálja 
a birtok, a tulajdon stb. s így a megbatalmazási viszony fogal- 
mát is. Egész joggal lehet tehát beszélni büntetőjogi meghatal- 
mazottról. 

Zsitvay Leo: Figyelmeztet arra, hogy a vita súlypontja 
tulajdonkép ott fekszik, hogy a meghatalmazottaknak megbízási 
körén kívül eső harmadik személy elleni csalása is e pont alá 
vonható-e, vagy nem. Nem hiszi, hogy a 381. §. 2. pontjában 
említett összes egyének mind a közhivatalnokkal egyenlő szem- 
pont alá esnének. Az ügyvédet még lehet bizalmi állásban 
levőnek felfogni, de a meghatalmazott külső megjelenésében 
nem különbözik más egyéntől. A nélkül, hogy véleményt mon- 
dana, fölveti a kérdést, nem szükséges-e az, hogy a meghatal- 
mazott és ügyvivő bizonyos állandósággal jelentkezzék a közön- 
ség előtt. 

Visontai Soma : Teljesen osztja Eeichard felfogását, hogy 
nálunk is az az irány dominál, hogy a büntetőjog a saját szá- 
mára operál egyes fogalmakkal. Ha pl. hamis tanuzásról vagy 
esküről van szó, a büntető bíró maga dönti el, hogy lényeges-e 
ez a körülmény. 

A mi a harmadik személyt illeti, azt hiszi, hogy a 381. §-nak 
legjobb magyarázata a 379. §. judikaturája, mely a csalást tisz- 
tán lélektani alapokra fektette, mely vizsgálat tárgyává teszi a 
megcsalt egyén intelligencziáját, hogy rá a ravasz fondorlat minő 
hatást gyakorolt. 

Maga a büntetés rendkívül szigorú volta mutatja, hogy a 
harmadik személyek irányábani csalás nem vonható ide : a tör- 
vény e szigorral a bizalommal való visszaélést akarja bün- 
tetni ; de harmadik személyeknél a priori még nincs bizalom,, 
azt még fel kell ébreszteni. Támogatja az értelmezést még az is, 
hogy pl. a közhivatalnoknak harmadik személyekkel szemben 
elkövetett bűncselekményei ellen a törvény a hivatali büntettek 
kategóriáinak felállítása által védekezik. A meghatalmazottnál 
annyival inkább áll ez értelmezés, mert hisz ott a meghatalma- 
zásról más aligha értesül ; külsőleg a meghatalmazott föl nem 
ismerhető. 

Barna Ignácz : A dolog érdemére világot vet a 342. a 
357. §. viszonya. 

A veszélyesség, mely a szigorúbb büntetést involválja, nézete 
szerint abban van, hogy a 381. §. 2. pontja szerint oly sze- 
mélyek követik el a csalást, kik azon cselekmény körül, 
mely által elkövetik a csalást, mint a cselekmény által 
nem érdekelt személyek szerepelnek; ezáltal keltik föl a 
nagyobb bizalmat s ezáltal könnyebben eszközölhetik a psy- 
chikai behatást. 

Egész szigorúsággal nem lehet megkövetelni a magánjogi 
értelemben vett megbízás fenforgását; de azért a megbízásnak 
kell jogi relevancziával bírnia. 

Vargha Ferencz törvényszéki biró : 

T. Értekezlet! 

A meghatalmazott által elkövetett csalásnál szerintem a 
vitás kérdés súlypontja az, hogy a Btk. 381. §. 2. pontjában 
meghatározott súlyosabb minősítés alkalmazható-e akkor is, 
midőn a csaló a megbízót a meghatalmazás megkötésénél is 
tévedésbe ejti. ülés Károly úr az értekezlet első ülésén azon 
véleményben volt, hogy miután a meghatalmazás magánjogi 
érvényességéhez komoly akarat szükséges ; miután a fölvetett 
esetben a csaló csalni akart s így jogügylet kötésére irányuló 
akarata nem volt, ezekből következik, hogy ilyen esetekben 
csak közönséges csalás (379. §.) forog fenn ; s a súlyosabb mi- 
nősítés (381. §. 2. p.) nem vehető fel. 

Szerintem valamely jogi kérdés megoldásánál soha sem 
szabad szem elől téveszteni azt, hogy az itélő biró a kérdést 
mily jogi szempontból tárgyalja : ehhez képest az idegen jog- 
vidék területéről vett fogalmak megbírálásánál csak azokat a 
szempontokat kell és szabad szemünk előtt tartani, a mely 
szempontok vizsgálatára szükségünk van ahhoz, hogy a konkrét 
kérdést helyesen megoldhassuk. Ehhez képest a 381. §. 2. p. 
szempontjából a büntetőbiró csak azt vizsgálja, hogy a meg- 
hatalmazás formálisan mint meghatalmazás jelentkezik-e ; s ha 
igen, a súlyosabb minősítést alkalmazza, de nem tárgyalja azo- 
kat a magánjogi ismérveket, melyek a jogügylet érvényességé- 
hez szükségesek ; mert ezek méltatására akkor van szükség, ha 
a meghatalmazásból mint jogviszonyból a civilis biró magán- 
jogi következményeket akar levonni. A mint hogy nem foglal- 
kozik valamely magánjogi viszonynak oly ismérveivel a büntető 
biró, melyek az ő büntetőjogi következtetéseihez nem tartoz- 
nak, ép úgy — megfordítva — a polgári biró sem tárgyalja a 
büntetőjogviszonynak sok olyan büntetőjogilag lényeges ismér- 
vét, a melyekre a polgárjogi ítélet meghozatalánál szüksége 
nincsen. így, ha a civilis biró tiltott cselekményből származó 

vitás jogviszonyt tesz Ítélete tárgyává, pl. ha a kereseti köve- 
telés emberölésből származó kártérítési kötelezettségre van 
irányozva, megelégszik a polgárjogi causalitással, megelégszik 
annak bizonyításával, hogy a halált alperes okozta ; a nélkül, 
hogy belemenne azon büntetőjogilag szerfelett, sőt egyedüli 
lényeges kérdés taglalásába, hogy az ölés praemeditatióra, 
határozott szándékra, erős felindulásra, vagy a culpára veze- 
tendő-e vissza. 

Mindezekből következik a felállított tétel helyessége, hogy 
t. i. a 381. §. 2. pontjának eseteiben teljesen elegendő a meg- 
hatalmazást viszonynak formális megjelenése, mert csak erre 
van a büntető bírónak szüksége, de nem kívántatik meg a 
meghatalmazásnak magánjogi érvényessége. 

Ezen tétel helyessége mellett szól a legis ratio is. Tény, 
hogy a meghatalmazott által elkövetett csalás azért büntettetik 
súlyosabban, mert a megbízó egyrészt nagyobb bizalommal van 
a megbízott iránt; másrészt ettől fokozottabb érdekvédelmet 
követel. Már most azt kérdezem, hogy ez a legis ratio szenved-e 
valamelyes változást akkor, ha a meghatalmazott nem a meg- 
hatalmazás érvényes megkötése után határozta el magát a 
csalásra ; hanem már akkor dolosusan járt el, midőn' a meg- 
hatalmazást elfogadta. Kétségtelenül mindkét esetben egyforma 
a bizalom s érdekvédelem ; egyforma a legis ratio, következés- 
kép mindkét esetben egyforma ítélet hozandó. 

Ehhez járul az a körülmény, hogy «.z ellenkező felfogás 
halomra döntené a büntetőjognak a bűnös akaratra vonatkozó 
összes megállapításait. 

Ugyanis : bűnös akarat nélkül a Btk. 75. §-a szerint nincs 
sem bűntett, sem vétség. A Btk. különös részéből pedig az a 
következetes, sehol kivétel alá nem eső tétel tűnik ki, hogy 
minél intensivebb a dolus, annál súlyosabb a bűntett : sőt van- 
nak cselekmények, melyeknél a criminalitás csupán több bűnös 
akaratnak összetalálkozásában áll ; ilyen cselekmény a felség- 
sértés elkövetésére létrejött szövetség, midőn ahhoz előkészületi 
cselekmény nem járul (130. §.), itt a complotban, a több bűnös 
akaratnak szövetségében van a criminalitás. 

A gyilkosságnál a minősítő körülmény egyedül a dolus 
intenzivitásában van ; s ha az ember élete elleni merényleteken 

végig tekintünk, azt találjuk, hogy egyedül a szándék külön- 
böző tartalma a döntő a különféle súlyosságú bűncselekmények 
sorozatában (279., 281., 290. §.). De így van ez az egész vona- 
lon ; így van pl. az intellectuális közokírathamisításnál is, a hol 
a tettes bűntett miatt büntettetik, ha a cselekményt jogtalan 
haszon szerzése végett követi el. 

Tekintetbe véve a kódexnek ezen rendszerét, ha azt mon- 
danók, hogy a meghatalmazotti csalás csak akkor vonható a 
381. §. 2. p. alá, ha a meghatalmazási viszony érvényes, ellen- 
kezőleg nem : akkor míg egyrészt ellentétbe jönnénk a kódex 
egész rendszerével, másrészt a bűnösebb embert, szemben a 
kevésbbé bűnössel, kedvezményben rószesítenők ; mert hiszen 
elvitázhatatlanul tény, hogy az, a ki nemcsak a 379. §-ban 
meghatározott tényálladékot valósította meg dolosusan, hanem 
már akkor is dolosusan járt el, midőn a megbízót fondorlato- 
san a meghatalmazásba belekergette : intenzivebb szándékkal 
járt el, mint az, a ki jogszer ül eg járt el a meghatalmazás véte- 
lekor és csalási czélzata csak a meghatalmazási viszony jog- 
érvényes megkötése után keletkezett. 

De hogy helyes az a tétel, mely szerint a büntető-biró 
előtt valahányszor a tényálladékban valamely civilis jogügylet 
szerepel, közömbös a jogügylet materialis érvényessége: a kó- 
dex különös részéből is kétségtelenül kimutatható ; ugyanis : 
A Btk. 336. §. 7. p. szerint mindig bűntettet képez a lopás, ha 
azt a szolgálatban álló személy a szolgálatadó kárára követi el ; 
az 1876 : XIII. t.-cz. 13. §-a szerint a szolgálati szerződés az ott 
meghatározott esetben érvénytelen; következéskép ha a jog- 
ügylet érvénytelensége a büntetőjogi tényálladékra döntő be- 
folyást gyakorolna, akkor cseléd-lopást nem s csakis a lopott 
dolog értéke szerint minősülő lopást lehetne megállapítani, ha 
a cselédszerződés érvénytelen. 

A Btk. 359. §-a értelmében sikkasztásnak tekintendő bűn- 
cselekményt követ el a zár alá vett dolog tulajdonosa, ha a 
nála hagyott vagy a reábízott ezen dologra nézve a Btk. 355. 
§-ában megjelölt cselekmények valamelyikét elköveti. Az 1881 : 
LX. t.-cz. 223. és 237. §-a szerint biztosítási végrehajtásnak s 
zárlatnak van helye a törvényben meghatározott feltételek 
mellett a kereset beadásával egyidejűleg (223. §.), vagy a per 

megindítása előtt vagy a per folyama alatt is ; ha már most 
alperes a lefoglalt dolgokkal a Btk. 355. §-ában meghatározott 
módon rendelkezik, a Btk. 359. §-a értelmében büntetendő a 
nélkül, hogy a criminalitásra a polgári per jogerős elintézése s 
az elintézés mikéntje befolyással lenne. Miután a lefoglalt dol- 
gok elidegenítése után megindított büntető per gyorsabb 
menetű a civilis pernél, megtörténhetik, hogy alperes már 
akkor elitéltetik, midőn még a polgári per folyamatban van ; s 
az is megtörténhetik, hogy a polgári bíróság felperest elutasítja 
keresetével a jogalap érvénytelensége okából. Vájjon a consum- 
mált sikkasztás s az arra következő elitélés után akadna-e biró, 
a melyik pro reo a perújítást elrendelné. Bizonyára nem, mert 
a criminalitásra a jogügylet magánjogi érvénytelensége -be- 
folyással nincs. 

A Btk. 361. §-a szerint a ki idegen vagyon kezelésével, 
gondozásával vagy felügyeletével van megbízva és ezen minő- 
ségében annak, kinek érdekeit előmozdítani kötelessége, tudva 
és akarva vagyoni kárt okoz : a hűtelen kezelés vétségét követi 
el. A törvény szövegéből kitűnik, hogy ezen vétség activ alanya 
a sértettel szerződéses viszonyban áll. Már most, ha a magán- 
jogilag érvénytelen jogügylet a büntetőjogi tényálladék köz- 
pontját nem képezhetné, akkor ha a szerződés valamely okból 
érvénytelennek volna deklarálható polgári per útján, a vádlott 
azon ügydöntő kifogással élhetne, hogy nem lévén az idegen 
vagyon kezelésével magánjogilag érvényes szerződéssel meg- 
bízva: büntetendő hütelen kezelés nem is állapítható meg 
ellene. Hasonlóképen állana a dolog a Btk. 362. §. esetében, ha 
a hűtelen kezelés vétségét elkövető gyám, gondnok, zár-, tömeg- 
vagy alapítványi gondnok a gyám, végrehajtási, vagy csőd- 
törvény valamely rendelkezésének megsértésével lett kirendelve. 
A Btk. 382. §-ában meghatározott biztosítási csalásnak lényeges 
ismérve : a tűzbiztosítási szerződés létezése. Illés Károly sze- 
rint a kísérlet a biztosítási igény bejelentésével kezdődik, már 
most ha a biztosított házát felgyújtja, s annak megtörténtével 
kárát a társulatnál bejelenti, kétségtelen, hogy a kísérletet el- 
követte. Ha a társulat meggyőződvén a gyujtogatásról, fel- 
jelenti a vádlottat, vájjon ez élhet-e hatályosan azzal a kifogás- 
sal, hogy a társulat ellen indítandó per esetében a polgári 

bíróság a biztosítási szerződést érvénytelennek deklarálná, 
mert pl a keresk. törvény 470. §. 3. pontja szerint a rossz** 
hiszemű túlbiztosítás érvénytelen. Bizonyára nem; mert a 
büntető törvény nem a magánjogi viszony érvényességét védi, 
s nem arra nézve szolgáltat garancziát, hogy az érvénytelen 
ügylet ne érvényesüljön, hanem a biztosító társulatot a Btk. 
382. §-a által büntetendőnek felismert cselekmény ellen védi. 
Mindezek az esetek azt bizonyítják, hogy ha a bűncselekmény- 
nek valamely civilis jogviszony képezi a góczpontját, ennek a 
viszonynak magánjogi érvénytelensége közömbös, kivéve, ha a 
büntetőtörvény világosan az ellenkezőjét nem rendeli, a mint 
ezt a kettős házasság bűntetténél teszi; itt a 251. §. rendel- 
kezésénél fogva az « érvényes házasság* a bűntett conditio 
sine qua nonja. 

Miután azonban a 381. §. 2. p. esetében a törvény a meg- 
hatalmazás érvényességét ép úgy nem kívánja meg, mint nem 
teszi azt a többi felsorolt esetekben sem ; miután kettős házas- 
ságnál maga az érvényes házasság, a jogügylet : a bűncselek- 
mény tárgya; a 381. §. 2. p. esetében pedig a minősítés jog- 
alapja a nagyobb bizalom s fokozottabb érdekvédelem, ennél 
fogva a 381. §. 2. pontját kell alkalmazni, akár érvényes 
magánjogilag a meghatalmazás! szerződés, akár nem. (Élénk 
éljenzés és helyeslés.) 

Csemegi Károly : 

T. Értekezlet! 

Barátaim felszólítottak, hogy a vitában én is részt vegyek. 
Megvallom őszintén, hogy a kívánat meglepett. Kit érdekelne 
egy már a tudománynyal leszámolt, a gyakorlat köréből ki- 
esett, úgyszólván divatból kijött ember véleménye. (Általános 
élénk éljenzés.) 

De mint mindig, úgy most is kötelességemnek tartottam a 
kívánatnak engedni. A ki a büntető-törvénykönyv tervezetét és 
indokolását elkészítettem, és ki a judikaturát ha nem is vezet- 
tem, de igen sok nagy kérdésben az elvi megállapításokra be- 
folyással és közvetlen hatással bírtam : ezen a jogczímen még 
ma is némileg jogosítva — barátaim felszólítása folytán köte- 
lezve érzem magam, hogy e helyen, ezen kérdéshez is hozzá- 
szóljak. (Éljenzés.) 

Mindenekelőtt megjegyzem, hogy én a konklusiót illetőleg 
a t. előttem szóló Vargha Ferencz úr véleményét osztom, ha- 
bár érvei tekintetében ellenkező állásponton vagyok. 

A meghatalmazás ugyanis vagy egy puszta szó, vagy pedig 
egy jogi tartalommal bíró fogalomnak külső megjelölése. 
Nekünk jogászoknak a meghatalmazás egy jogviszonyt — tehát 
jogi fogalmat jelent, mely ennélfogva nem lehet minden pilla- 
natban — esetleg a közvetlenül fenforgó czélhoz, óhajhoz vagy 
érdekhez képest változtatható ; hanem annak egy a jogban már 
eleve ismert, kellőleg körvonalozott és elhatárolt eszmét kell 
kifejeznie. A jogbiztonság feláldozása nélkül nem is lehetne 
megengedni, hogy valaki jogának vagy kötelezettségének léte 
vagy nem léte, s különösen a büntetőjogban, valamely bűntett 
létrejötte vagy hiánya, s ennélfogva valakinek bűnös vagy 
büntetlen volta jogosan — a törvény engedélyével — attól 
tétessék függővé, hogy a biró, az ő subjektiv nézete szerint az 
egyik esetben és bizonyos vádlottal szemben, a meghatalmazás 
fogalmát így, a másik esetben pedig és egy másik vádlottal 

szemben amúgy konstruálja. Van a kriminális jogban is szá- 
mos, a büntető-törvénykönyvek által ki nem töltött nyilt tér, 
melyeket előforduló esetekben a tudomány — illetőleg a tudo- 
mányt érvénye8itő biró van hivatva kitölteni ; de ide nem tar- 
toznak azon intézmények és fogalmak, melyek a jog bármely 
spherájában tüzetesen szemügyre vétetvén, a tudományban és 
onnan a törvényekben, valójuk és tartalmuk szerint tüzetes 
megállapítást és ennek megfelelő technikai megjelölést nyertek. 

Én tehát az előttem szólott igen tisztelt tagtárs úr azon 
véleményét, mely a meghatalmazási viszony fennállásának 
vagy fenn nem állásának anyagi jogi feltételeit, a büntető- 
jogban elkülöníti ezen intézmény magánjogi feltételeitől, s az 
illető institutumot annak a polgári jogban meghatározott 
fogalmától : egyátalán nem oszthatom ; ebben tőle lényegesen 
és elvileg eltérek. Egyébiránt előadásom fonalán — e kérdés- 
sel még különben is foglalkozni kelletvén : most áttérek Illés 
Károly nagytudományú barátomnak a múlt alkalommal tartott 
előadására. 

Élés Károly úr megállapításának alaptételéül állította fel: 
hogy a meghatalmazás komoly, mindkét fél részéről őszinte 
legyen, s hogy az valamely jogügyletre vonatkozzék. Nem lehet 
kétség a felett, hogy ez mint elv, mint szabály, általánosság- 
ban helyes és kifogásolhatlan, de meg is felel hazai jogunknak 
és a communis opinionak. A meghatalmazás — jogi értelem- 
ben megbízást, a meghatalmazási viszony tehát a megbízás 
adását egyrészről, és annak elfogadását másrészről foglalja magá- 
ban. E szó : ^meghatalmazás* , nekünk jogászoknak : műszó, — 
terminus technikus — mely a fentebb kiemelt eszmét fejezi ki. 
Tartozik pedig a meghatalmazási viszony, a jogügyletek, — a 
szerződések csoportjába s az által jön létre, hogy az egyik 
fél — jogi hatályt czélzó (tehát komoly) akaratát a másik féllel 
közli, ez pedig a vele közlött akaratnyilvánítást, a közlemény 
valódi tartalma szerint elfogadja. «Auch die Vollmacht ist ein 
Rechtsgescháft — mondja Windscheid: Pandecten L 69. 
§-ában — und doch wird durch die Vollmacht eine Ver- 
ánderung in der Eechtswelt nicht unmittelbar hervorgebracht, 
sondern es wird durch sie nur eine Thatsache mit einer recht- 
ergánzendm Kraft begabt, derén sie an und für sich entbehrt.» 

Á kiemelt viszonos akaratnyilvánítások folytán — feltéve, 
hogy béltartalmuk prohibitiv törvénybe nem ütközik, s egyéb a 
törvényben követelt feltételek (mint teljeskorúság stb.) fen- 
f orognak : az akarat képviselete jön létre ; mert méltóztassanak 
a meghatalmazásra vonatkozólag fennálló controversiák bár- 
melyikéhez csatlakozni — maga ezen viszony természetes 
elemeire felbontva, mindig és kivétel nélkül azon valóságot 
tünteti elő, hogy ez által képesíttetik valaki — a meghatalma- 
zott — a meghatalmazót kötelező joghatályú cselekményt 
foganatosítani, tehát ennek akaratából helyette cselekedni. 

Itt vagyunk tehát a consensus-nok látszólag teljesen sima 
és nagyon egyszerű, — de valódilag rendkívül szaggatott, 
hasadékos és bozótos területén. A szerződést — illetőleg az 
ebből származó jogot és kötelezettséget már régibb hazai törvé- 
nyeink is a felek kölcsönös egyetértéséből, a consensus-ból 
származtatták. Már az 1492. évi XXXVIIL t.-cz. 1. §-a ki- 
mondta : 

«In obligationibus verő talis modus servetur, secundum 
quid se quisquis obligavit, facta ultima evocatione actor in 
primis octavis judicium et justitiam recipiat.» 

Az 1723. évi XXXI. t.-cz. 8. §-ában pedig ez mondatik: 

«Tenori obligatorialium semet et actores et judices acco- 
modare terebuntur.» 

Törvényeink e rendelkezése összhangzásban volt a római 
jognak, valamint más országok ide vonatkozó törvényeinek 
rendelkezéseivel ; a nehézség csupán az, hogy — a mint ezt a 
tisztelt értekezlet tagjai tudják — azon hosszú idő óta, a mióta 
törvényhozásunk a szorosabb értelemben vett magánjognak 
csupán egyes rendelkezései törvénynyé emelésére szorítkozik — 
az élet nemcsak hogy nem szünetelt, hanem számtalan válto- 
zatos alakulatokat hozva a felszínre, ezek, a törvénynek csakis 
egyszerű viszonyokat feltételező kerete alá nem férnek, s igaz- 
ságos megítélésük és elintézésük, a jognak a törvényen kívüli 
keresését és megállapítását teszik elkerülhetetlenné. Nem lehet 
tagadni, hogy a jogfejlődés tárgyát képező kérdésekre vonat- 
kozólag nagyon is elmaradtunk a nyugati civilisatio szellemi 
küzdelmeitől s kivívott nagy sikereitől. Azzal a néhány leg- 
inkább casuistikus törvénynyel, melyeket törvénykönyvünk a 

szerződésekre vonatkozólag tartalmaz — az idézetteken kívül 
az 1536: LIX., 1542 :XL., 1552: XVIL, 1687: XHL, 1715: 
TJTí- t.-czikkek — s azon tanokkal, melyek erre nézve régibb — 
habár kitűnő jogtanáraink müveiben foglaltatvák, ma távolról 
sem érhetjük be. A mi régibb tudósaink a mai — tényleg 
létező, égető kérdésekről sejtelemmel sem bírtak, a mint egy- 
általán a kötelmi jog — multunk ismert viszonyainál fogva — 
sokkal tovább maradt az elhanyagolt s csaknem teljesen mellő- 
zött materiák között, mint más országokban. 

Ezen helyzet nagy és terhes kötelességeket ró a magyar 
jogtudomány művelőire — ós bármennyire berzenkedjenek is 
némelyek, a berzenkedés hasztalan ; mert az életet nem lehet 
megakasztani ; sem pedig az életnek naponta előálló új és új 
követeléseit visszautasítani. A legkevésbbé lehet pedig ezen 
új — vagy újabban felismert nagyfontosságú és nagy hord- 
erejű jogalakulatokat az egész más viszonyokra és fel tótelekre 
számított régi törvények procrustes- ágyába beszorítani. Meg 
kell tehát tennünk a fáradságos utat a tudomány forrásához, 
fel kell keresnünk, megtanulnunk, megbírálnunk mindazt, a 
mit a jogéletünket oly nagy mértékben érdeklő kérdésekre 
nézve a tudósok felismertek, tisztáztak, megkülönböztettek, 
viszonyítottak, megállapítottak, vagy megdöntötték; fel kell 
keresnünk és jogászatunk köztulajdonává tennünk mindazt, a 
mi a nálunk is fenforgókkal azonos kérdésekben helyesen 
megoldatott, vagy a mi által a tudomány a helyes megoldást 
előkészítette. 

Tudom én azt jól, hogy ezen termen kívül sokan fognak 
csodálkozni azon, — hogy mi a «consensus» értelmét is — a 
mi iránt hazánkban oly mély és biztos volt a megnyugvás — a 
vitás kérdések közé sorozzuk. Pedig épen ennek vitás volta 
képezi indokát annak, hogy én, tudós barátom Illés Károly 
múltkori megállapítására, csakis az akaratnak, mint tényező- 
nek, messzebbről inducált elemzése után vagyok képes ön- 
tudatos, érthető, igazolt — s mint remélni merem — kielégítő 
feleletet adni. 

Hogy ezt megtehessem, egy kis kitérésre vagyok kény- 
telen szíves türelmüket igénybe venni. 

Illés barátunk fentebb kiemelt helyes tételéből levonja 

azon logikailag correct következtetést : hogy azon egyén cse- 
lekményében, ki csak színleg vállalta el a meghatalmazást, de 
valódilag és bensőleg csakis csalni akart, nem nyilvánult a 
valódi — a belső akarat; ekként tehát nem jöhetett létre 
akarat-egyezmény; nincs tehát szerződés, nincs meghatal- 
mazás. 

Ennek ellenében legfelső bíróságunk kitűnő tagja Tóth 
Gerő barátom azt a tételt állítja föl: *Elég, ha a megbízó 
komolyan akarja a megbízást adni, a megbízott pedig úgy 
viseli magát, hogy magaviselete által a megbízóban azt a hitet 
gerjeszti, hogy a megbízást komolyan veszi » 

T. barátomnak véleménye oda megy ki, hogyha külső 
cselekedetekben vagy külső nyilatkozatokban nyilvánul az 
akarat, a mely külső nyilvánulás eltekintve a belső akarattól, 
megegyez a kínálónak vagy ígérőnek akaratával : ez esetben — 
a mint ő megszorítólag formulázza — kriminalis szempontból 
a megbízási viszony létrejöttnek tekintendő. 

A két kitűnő jogász ellentétes véleményében, mint látni 
méltóztatnak, az akarat jogi hatását illető controversiának két 
egymással ellenkező tétele jut kifejezésre. Nevezetesen Tóth 
Gerő tagtársunk megoldása a literaturában meghonosított 
formulázás szerint így hangzanék: Ha a meghatalmazás el- 
vállalására felszólított egyén szavaiból, vagy a mi ezzel egy- 
értelmű, konkludens cselekményeiből — a felszólítónak — 
bona fide azt a következtetést kell vonni, hogy amaz az ő 
ajánlatát elfogadja, hogy tehát a felszólító akaratnyilvánítása 
(az akaratról nincs szó) megegyezett a felszólítottnak akarat- 
nyilvánításával: ez esetben azon körülmény, hogy a felszólított 
belsőleg mást gondolt és akart mit a mint mondott : a meg- 
hatalmazási viszonynak joghatályos létrejöttét nem akadá- 
lyozza. E megoldás szerint tehát a kérdéses egyén törvényileg 
meghatalmazási jogviszonyban levőnek elfogadandó. 

Elfogadom én is; csupán azt teszem már most hozzá, 
hogy a szerződés fennállása végett nem szükséges és nem is 
lehet a kriminális joghoz folyamodnunk, a hol erre vonatkozó 
szabályt nem is találhatunk. Ezen kérdés merőben magánjogi, 
a büntetőjogra nézve — úgynevezett prejudicialis kérdés, 
melynek megítélésére és elintézésére — a mint ezt később 

321 2 



Digitized by 



Google 



18 

bővebben lesz szerencsém kifejteni — a polgári jogban, illető- 
leg a polgári jogtudományban kell keresnünk a megfelelő jog- 
szabályt. 

Az én mélyen tisztelt barátom, a kit most kiváló örö- 
mömre a tudományos gyülekezet elnöki székében tisztelhetni 
van szerencsém (szónok Kelemen elnökhöz fordul) s a ki én 
mellettem és én velem annyi éveken át oly sok nagy és nehéz 
kérdésnek közvetlen gyakorlati hatályú megoldásában nagy 
tudományával és fáradhatatlan buzgalommal, páratlan lelki- 
ismeretességgel közreműködött, emlékezni fog, hogy néhány 
évvel ezelőtt tanácsunk valamennyi tagjának jelenlétében, — 
a kiknek mindegyikét a magasabb kiképezés iránti törekvés, a 
legszívélyesebb viszonyban egyesített velem — Goldtammer 
Archiv-jának egyik füzetét olvastuk fel, a mely körülbelől a 
következő esetet tartalmazta: Egy magánzó — nevezzük X. 
Y-nak, folyó számlái viszonyban állt egy bankkal, a melynél 
követelése — mondjuk, 1500 márkát tett ki. Szüksége lévén 
pénzére, ír a banknak, hogy követelését folyósítsa, s a pénzt 
megszabott idő alatt tartózkodási helyére küldje. A bank 
hibásan számolván össze az aktívát és passzívát, a hitelező 
követelésének törlesztéséül 3500 márkát küldött neki, X. Y. 
átveszi a törlesztésül küldött 3500 márkát, s ámbár tudja, 
hogy többet vett át, mint a mennyi őt jogosan megilleti, az 
egész összeget magáévá teszi. Később a bank rájővén a téve- 
désre, visszaköveteli a 2000 márkát; de X. Y. megtagadja a 
visszaadást. A bank ennek következtében sikkasztás miatt fel- 
jelentést tesz ellene s az államügyészség büntetendő cselek- 
ményt látván fenforogni, vádat emel, melynek folytán meg- 
indíttatván a bűnvádi eljárás : az elsőfokú bíróság — nem lát- 
ván a cselekményben büntetendő cselekmény tényálladékát, 
vádlottat felmentette. A Reichsgericht, a melyhez az ügy az 
államügyészség által — a törvény nem helyes alkalmazása 
miatt revisio czéljából felebbeztetett : nem semmisítette meg az 
alsóbb fokú bíróság elutasító ítéletét, indokul hozván fel: hogy 
a bank a 3500 márkát, mint vádlottnak járó összeget nyíltan 
ennek rendelkezésére és tulajdonul küldötte el ; hogy vádlott 
azt, a bank kifejezett akarata szerint, mint tulajdont vette át. 
Az átadó és az átvevő kifejezett akarata tehát az egész ügyletre 

vonatkozólag összhangzásban volt. E szerint azon eset, hogy 
vádlott tudva más ingó dolgát — mint azon másnak tulajdonát 
vette legyen át, és sajátította légyen el, ki van zárva. 

Sikkasztásról tehát — a Reichsgericht megállapítása sze- 
rint — nem lehet szó. Fuchs megtámadta e határozatot — 
hivatkozván a tévedésre, mely a valódi akarat létezésének 
lehetőségét kizárja, — vagyis a benső akaratnak meg nem 
egyezésére azzal, a mit a bank külsőleg nyilvánított : szerinte 
e dissensus semmissé teszi a bank cselekményét ; de minthogy 
X. Y. tudta a tévedést: a semmis átadás következtében fogana- 
tosított tulajdonná-tétel — Fuchs véleménye szerint — pieg- 
állapítja a sikkasztást. A Reichsgericht mindazonáltal meg* 
maradt továbbra is álláspontja mellett, s hasonló természetű 
kérdésekben a fentebbi elv szerint itél. Természetes, hogy itt 
csak a büntető hatásról van szó : a condictio indebiü ezzel nincs 
eldöntve. 

Nekem volt alkalmam egy ízben, a budapesti királyi tábla 
néhai nagyérdemű elnökével, Vajkay Károly lyal <Az egység 
és többség* kérdésében folytatott vitánk közben hivatkozni 
Zittelmannak Irrtum im Rechtsgescháfte czímü nagybecsű 
munkájára. A Reichsgericht most kiemelt határozata teljesen 
megegyez azzal, a mit ezen író munkája 345 — 346-ik lap- 
jain írt : 

«A tévedés a motívumban (azon hitben, hogy a bank tar- 
tozása 3500 márkát tesz ki) — ezek Zittelmann szavai — nem 
teszi semmissé a jogügyletet ; ellenkezőleg, a jogügyletnek jogi 
hatálya beáll ; de bizonyos körülmények között a motívumban 
való tévedés ezen most említett joghatály mellett előálló másik 
joghatály bekövetkezésének tényálladéki elemévé válik. » 

E második joghatály — * mint Zittelmann egyenesen meg- 
jelöli — «a megtámadási jog — Anfechtungsrecht — a con- 
dictio indebiti, dőli etc.+ 

A felhozott külföldi példa gyakorlati érvényében tüntette 
elénk az akarat nyilvánításának elhatározó erejét, szemben a 
nem-nyilvánított, belső akaraítal; a szerződésnek jogérvé- 
nyes létrejöttét, valóságos consensus hiányában. A kérdés nagy 
és fontos; az új eszme áttöri a jogdogmatika átszármazott, a 
jogtudatba átment egyik legradicalisabb tételét. Nagyon termé- 
sei 2* 



Digitized by 



Google 



20 

szetes tehát, hogy a jogászat elsőrendű jelesei foglalkoznak 
vele; s minden oldalról való megvilágítása, elemei mindegyiké- 
nek béltartalma szerinti széttagolása és vonatkozásai, a külön- 
féle és különbözőképen elhatárolt megoldásoknak — az író 
álláspontja szerinti változása és ezek indokai : felette tanulsá- 
gos tárgyát képezik a tudomány mélyébe behatolni törekvő 
jogász foglalkozásának. Átalában — s egyes árnyalati különb- 
ségektől eltekintve azt lehet mondani: hogy a communis 
opinio a főkérdésre létrejöttnek tekinthető. 

A közhitel, az emberek egymással való érintkezésének 
biztossága, az élet egyik legfőbb szükséggé vált forgalomnak 
lehetősége parancsolólag állítják az előtérbe a követelést, hogy 
azon egyén, a ki egy másikkal valamely jogügyletre vonatkozó- 
lag érintkezésbe lép: jogi érvénynyel bírónak fogadhassa el 
azt, a mit a közöttük fenforgó ügyletet illetőleg a másik fél, a 
komoly akaratnyilvánítás kétségtelen jeleivel ő vele közöl. Mi 
lenne a mi viszonyaink között a forgalomból, ha az ekként 
létrejött jogviszony később — semmisnek és értéktelennek 
lenne nyilvánítható csupán azért, mert azon fél, a ki azt meg- 
kötötte, midőn ez iránt beegyező akaratát kinyilatkoztatta, 
bensejének más által láthatatlan és ellenőrizhetetlen sejtjé- 
ben — az adott nyilatkozatával ellenkező akaratot táplált. 
Ezen eshetőségek veszélyei elől nem zárkózhatott el a jog- 
tudomány, s ezek felismeréséből származott az akarat nyilvání- 
tásának, mint a jogot létrehozó elemnek mindinkább általános- 
sabbá váló elismerése. 

De nem csupán a Beichsgericht büntető osztálya, hanem 
már régebben a polgári legfelsőbb bíróságok is elfogadták ezen 
tant, és ennek következményeit. Egyet azok közül, melyek az 
új eszmét, az új szükséget elfogadják, s a melyik a legtüzete- 
sebben formulázza az új fordulat jogi alapját : szabadjon szí- 
ves engedelmükkel felolvasnom. A berlini legfelsőbb birőság 
0. A. G.) 1873-ik évi október 30-án hozott polgárjogi ítéletében 
a következő jogelveket állította fel és mondotta ki : 

•lm Eechtsverkehr kann der innere Wüle nur Bedeutung 
gewinnen durch die Zeichen mit denen er sich zu erkennen 
gibt, und es beruht allé Bechtsordnung gerade auf der Zu- 
verlássigkeit der Zeichen, wodurch Menschen alléin in leben- 

dige Wechselwirkung treten können. Daher kann die Nicht- 
übereinstimmung des inneren Willens mit einer klaren und 
xmzweideutigen Willenserklárung, nur dann störend auf das 
Zustandekommen eines Rechtsgescháftes einwirken, wenn sie 
dem, mit welchem contrahird wird, erkennbar geworden ist. 
Es würde auch jede Sicherheit des Verkehrs, und állen guten 
Glanben untergraben, wenn die zum Zweck der Eingehung 
eines Vertrages in bündigster Form abgegebene Willenserklá- 
rung, einfach mit dem Nachweis beseitigt werden könnte, 
dass sie nicht mit dem wirklichen Willen in Uebereinstim- 
mung gestanden.» 

Az itt kidomborított elméletet a nevezett legfelsőbb bíró- 
ság — polgári ügyekben, több ízben alkalmazta ; s a Reichs- 
gericht büntető tanácsának fentebb közlött határozata is 
kétségtelenül ezen alapon és ezen előzmények forrásából szár- 
mazott. 

Mindazonáltal, tisztelt értekezlet, nem mondanék valót, 
ha azt állítanám, hogy e kérdésben a teljes és végleges egyet- 
értés a jogtudósok között el lenne értve s hogy az ellenvéle- 
mény capitulált volna. 

Maga Windscheid is, a ki Wille und Willenserklárung 
czímü külön kiadásban megjelent, mély tudományú dolgozatá- 
ban lényegesen közeledik az új kor felfogásához, s nevezetesen 
az esetben, ha a szerződő fél belső akarata ennek külső nyilvá- 
nításától a saját lata culpája miatt eltér : a szerződést fenn- 
állónak és hatályosnak elismeri ; — ezen nagynevű író is — 
aggódva, és erős elzárkózások mellett, a többi írótól eltérő jog- 
alapot keresve, s csak is részben fogadja el a jogfejlődés ez 
újabbkori követelményét. Csodálkozni lehet azonban azon, 
hogy a lángelméjü Unger az elvvel a maga egészében — egyet- 
len eset kivételével — a leghatározottabban ellenkező állást 
foglal el, és az ausztriai polg. törvénykönyvnek ide vonatkozó 
rendelkezéseit (871 — 877. §§.), melyeknek helyessége ép most 
jut a jogtudomány általános felismerésére, s különösen annak 
875. és 876. §§-ait ttheoreticai szempontból oly kevéssé igazol- 
hatóknak, mint törvényhozási szempontból nem helyeselhetők- 
nefc» — nyilvánítja. 

De bármint álljon is e kérdés átaJánosságban, és feláüítá- 

sának vagy kiágazásainak egyes contro versiái tekintetében, egy 
mindenesetre bizonyos és vitátlan, erre vonatkozólag úgy 
Unger és Windscheid valamint Kohler, Hölder és Thon is 
egyetértenek, és ez a kérdésnek épen azon kiágazása, mely 
minket ez alkalommal közvetlenül foglalkoztat, a melyre nézve 
tisztelt barátaim, Illés Károly ós Tóth Gerő urak egymással 
ellenkező véleményt nyilvánítottak. Ez az úgynevezett mentális 
reservatio kérdése. 

A jogtudomány mentalis reservatio-nsk nevezi, midőn 
valaki a vele jogügyletre lépni akarónak tévedésbe ejtése czéljá- 
ból azt mondja akaratának, a mit nem akar. A mentalis reser- 
vatióról mondja Windscheid is : hogy jogilag hatálytalan ; 
ebben benrejlik: hogy a mentális reservatio mellett kötött 
szerződés tehát — az akarathiány folytán — nem semmis, 
hanem érvényes kötés. A jogi alapra vonatkozólag mindazon- 
által, a melyből a mentalis reservatio hatálytalanságát származ- 
tatja, Windscheid eltér többi — egyébként vele azonos alapon 
állók véleményétől. A többiek között idézi Kohler megállapítá- 
sát, a ki azt mondja : 

«Die Wülenser klárung ist Willensaction ; es ist unmög- 
lich, dass eine Willensaction zugieich sei, und nicht sei ; dass 
der Wille zugieich agire und nicht agire, ist ebenso unmög- 
lich als es ist, dass der Mörder einen Streich führt oder nicht 
führt. » 

Vagyis, ha azt mondom: akarok, akkor cselekszem; a 
cselekedetet nem cselekedetté tenni nem lehet. 

Erre mondja Windscheid, hogy: «semmi sem lehet he- 
lyesebb, mint ez ; de a kérdés épen az, hogy a mentalis reser- 
vatio : az akarat cselekménye-e azon irányban, hogy létrehozza 
a nyilvánításban kifejezett jogi eredményeket. A mi a mentalis 
reservatióban kétségtelenül létrejön, ez az akarati cselekmény 
arra vonatkozólag, hogy új nyilatkozat (tehát nem az akarat 
kijelentése) jöjjön létre. » 

Windscheid e szerint más alapot keres a mentalis reser- 
vatio hatálytalanságának igazolására, s ezen alapot következő- 
leg formulázza : 

•Der Grund, der Unwirksamkeit, der Mentalreservation 
liegt, alsó weder darin, dass das behauptete Nichtwollen un- 

beweisbar, noch darin, das es unmöglich ist. Sondern er liegt 
darin, das die Mentalreservation eine Lüge enthált und 
Niemand sich zu seiner Vertheidigung darauf berufen darf, 
dase er gelogén habé. » 

A szerződés nem semmis ; a hazugság nem menti fel köte- 
lezettsége alól a hazugot; a bűn, a csalás, a rászedés nem 
teszi kedvezőbbé annak helyzetét, a ki azt elkövette. Ez 
Windscheidnak kétségtelenül helyes jogi elven alapuló állás- 
pontja. Ez egyébiránt Zütelmannak s ő szerinte a communis 
opinionak is az álláspontja, melynek eltérését a Hölder-íéle 
fogalommeghatározásról ekképen fejezi ki : 

•Diese Ansicht (Hölder) trifft juristisch mit der herr- 
schenden Theorie überaJl zusammen, der einzige Unterschied 
zwischen beiden ist der, dass die erstere die Unwirksamkeit 
der Mentalreservation durch ihr Prinzip umfasst, wáhrend wir 
dieselbe aus dem Eingreifen besonderer Grundsdtzefdie Grund- 
sátze über turpitudo) erkláren.» A turpitudo lévén e szerint a 
jogi alap: ezen szó a jogtudomány műszavával általánosan 
jelöli meg azon eszmét, melyet Windscheid — a «hazugság- 
nak» — mint a turpitudo egyik esetének felemlítésével kifejez. 

Meg kell még különösen említenem, hogy a kérdés ezen 
ágára vonatkozólag Unger is a kiemelt álláspontot tartja 
helyesnek, s egyenesen kimondja: *eine solche Mentalreservation 
hat juristisch gar keinen EffecU. 

Tehát a kérdést, a mint fel van állítva, általánosságban és 
elvileg eldöntöttnek tekinthetem. Hasztalan minden mester- 
kelés, hiába a fondorkodás, a ravaszság ; ha valaki mentalis 
reservatióval élt, ha ezzel meg akarta csalni a vele szerződő 
felet — a megbízót : ez által ő nem nyer semmit. A szerződés 
létrejött és jogilag hatályos. 

Igaza van tehát Tóth Gerő tisztelt tagtársunknak, a ki az 
érdemet illetőleg, így döntötte el a kérdést. 

És itt befejezhetném hosszúra nyúlt előadásomat; de 
nem mulaszthatom el Önök nagybecsű figyelmét egy — a leg- 
újabb időben megjelent s a jogfejlődésre okvetlenül a leglénye- 
gesebb befolyás gyakorlására hivatott jogi alkotásra — a 
német Polgári Törvénykönyv tervezetére s ennek ezt az esetet 
elintéző rendelkezésére felhívni. A kérdéses intézkedés így szól : 

«Ist der Urheber einer Willenserklárung, bei welcher der 
wirkliche Wille mit den erklárten Willen nicht übereinstimmt, 
des Mangels der Uebereinstimmung sich bewust, so ist die 
Willenserklárung gültig, sofern der Urheber den Mangel 
verhehlt hat. Die Willenserklárung ist jedoch nichtig, wenn 
der Empfánger derselben den Mangel gekannt hat.» 

Magyarra fordítva így szól : Ha az akaratnyilvánításnál a 
valódi akarat nem egyez meg a kinyilatkoztatott akarattal, s a 
kinyilatkoztató az egyezés hiányát tudja, de azt eltitkolja : az 
akaratnyilvánítás érvényes ; ha azonban az elfogadó azon hiányt 
tudja : az akaratnyilvánítás semmis. 

íme, tisztelt értekezlet, minden összevág annak igazolá- 
sára, hogy az esetben, « midőn a csaló magát felhatalmazottul 
felajánlja, de ezt nem azért teszi, hogy valóban meghatalma- 
zottja legyen a meghatalmazónak, s hogy a színleg elvállalt 
ügyletet keresztülvigye, hanem csak azért, hogy ezzel a meg- 
bízótól előleg vagy provisio czímén bizonyos pénzösszeget csal- 
jon ki» — a mint az ülés barátom által felhozott eset szól ; 

valamint az esetben is, «ha a megbízó komolyan akarja a 
megbízást adni, a megbízott pedig úgy viseli magát, hogy 
magaviselete által a megbízóban azt a hitet gerjeszti fel, hogy 
a megbízást komolyan veszi » — a mint az esetet Tóth Gerő 
tagtársunk formulázta — minden összevág annak megerősíté- 
sére, hogy a ravaszság, a csalás ne érvényesülhessen és a jog — 
saját uralma alá hajlítsa a fondorlatot. 

Egy lényeges állítást azonban nem mellőzhetek ; erre — 
mely több tisztelt tagtársunk által felhozatott s mely az egész 
kriminális judikatura területére kiterjedő voltánál fogva felette 
fontos — ki kell terjeszkednem. 

A mint ezen — meglehetősen komplikált kérdéseket át- 
foglaló előadásom egész fonalán észlelni méltóztattak : az én 
argumentatióm mindenütt a polgári jog körében mozgott ; az 
elveket a polgári jogban és a polgári jogtudományban keres- 
tem és találtam; az elv viszonylatát, vonatkozásait, elhatáro- 
lását, a kontro versiákat a civisis jogtudomány szolgáltatta. 
Önök igen jól tudják, hogy e czélból hasztalanul fordultam 
volna a büntetőjoghoz, annak e kérdésre oly kevéssé van meg- 
oldása, mint azon sok psychologiai kérdésekre, melyek helyes 

megállapításától mindazonáltal a büntető-törvény alkalmazása 
vagy helyes alkalmazása igen számos esetben feltételezve van. 

És ezzel eljutottam Tóth Gerő barátomnak azon állításá- 
hoz, melyre vonatkozólag tőle lényegesen eltérek; ahhoz 
ugyanis : hogy a Btk. 381. §-ának alkalmaztatása czéljából 
nem volna szükség a polgárjogi értelemben vett meghatalma- 
zás ! Eátértem ezzel egyszersmind Reichard úr múltkori állí- 
tására is. 

Már beszédem kezdetén szerencsém volt említeni, hogy a 
meghatalmazás — jogügylet, szerződés. Az ausztriai polgári 
törvénykönyv, mely nálunk is sokáig volt hatályban, a szerző- 
désekről szóló részben az 1002 — 1044. §§.-ban rendelkezések 
mandátumról és a negotiorum gestióról sine mandato. Ha 
tehát meghatalmazási jogviszony fenforgásáról akarunk szólani, 
az első kérdés, melyre felelnünk kell tüzetesen, minden inga- 
dozást és tétovázást kizáró határozottsággal az : mit értünk a 
szerződés alatt? Ugyan kérem tisztelt barátaimat: Honnan 
veszik ezen legelső és leglényegesebb — a jog keletkezése és 
fennállása szempontjából döntő súlyú kérdésre a feleletet? 
A büntetőjogból? Azt hiába hánynák fel, e kérdésre ott nem 
kapnak választ? A közjogból? A közjog, valamint a nemzet- 
közi jog is operál ugyan a szerződések fogalmával : de az még- 
sem jutott eszébe egy törvényhozónak vagy közjogásznak sem, 
hogy a szerződéseknek fogalmát a közjogban állapítsa meg. 
Yannak a közjognak az ő területét érintő szerződésekre vonat- 
kozólag külön — és nagyon lényeges elvei — különösen na- 
gyon gyökeres megszorításai, de a szerződésnek külön fogal- 
mát a közjog nem ismeri. Ha tehát a büntetőjogban és a 
büntető-törvénykezésben nem fogadnók el a szerződés azon 
fogalmát, s azon rendelkezéseit, melyek ezen institutumra 
vonatkozólag a magánjogban meg vannak állapítva : ezzel tala- 
jából, a hol évszázadokon át meggyökeresedett, a hol a tudo- 
mány által szakadatlanul ápolva az élet szükségei szerint fej- 
lődött, és mai bámulatosan nagyszerű — s a mint épen láttuk, 
a legfinomabb eszmeszálakat is felkereső teljességét nyerte — 
ezen természetes területéből kiszakíttatnék a kétségtelenül 
magánjogi intézmény, és nem lévén átültetve, de nem is lévén 
átültethető a büntetőjog talajába, mint katáng-kóró az egyéni 

felfogás felkavart áramlata szerint minden elv, — minden 
szabály nélkül ide s tova hajtatnék. 

Mi lenne e kiszakítás, e hányatás következménye? Okvet- 
lenül az, hogy objectiv jognak állapíttatnék meg az, a mi nem 
a joggal, hanem a megállapítónak subjectiv felfogásával meg- 
egyez. De hogyha netán akadna valaki, a ki a jogtalanság ily 
alakú betörésétől nem riadna vissza, annak elméje elé állítom 
az érem másik oldalát, mely azt mutatja : hogy a jogszabályok 
fékétől magát feloldó egyéni felfogás, a gyakorlatban jogtalan- 
sággá minősíti az objectiv jogot. 

Tisztelt barátaim, a kik e vitában a civilis jogkérdésnek a 
büntetőjoghoz való viszonyát velem ellenkező irányban hatá- 
rozták meg : bizonyára távol állanak azon czéltól, hogy elveket 
készítsenek és maximákat állítsanak fel, melyek a most jelzett 
eszmék visszatértének — vagy ha újabban mutatkoznának — 
pusztításuk és továbbterjedésük látszólagos igazolására szolgál- 
hatnának. 

A jog más disciplináinak a büntetőjoghoz való viszonyára 
vonatkozólag nyilatkozik Binding teljes tüzetességgel nagy 
munkája I. köt. 467. lapján. A mit itt mond, az meggyőző és 
igaz, ezt tartottuk eddig, és nincs okunk ettől jövőre is eltérni. 
Binding tanítása a következő : 

«Der Bechtsatz als Theil ist aus dem Ganzén, das Recht 
als Mittel ist aus seinem Zweck zu erláutern. Das Moment 
des Zusammenhangs mit anderen Bechtssátzen ist ganz be- 
sonders bei Auslegung der Sátze eines accessorischen Rechts- 
teils, wie das Strafrecht ihn darstellt, beachtlich. Wir können 
die Sátze über die Vermögensverbrechen nicht verstehen ohne 
Zuhilfenahme des Privatrechts, die über Fálschungsverbrechen 
nicht ohne tiefes Eingehen in den Prozess, die über Staats- 
verbrechen nicht ohne Zuziehung des Staatsrechts. » 

És igaza van. Az egyes jogfogalmak, az egyes jogintézmé- 
nyek nem ismételhetők s nem állapíthatók meg külön-külön 
mindenik jogi disciplinában, illetőleg a jogmateriának külön 
törvénykönyvekre felosztott mindenik elkülönített ágazatában. 
Az egyik törvénykönyv a másik alapján készül; az egyik a 
másiknak tárgyát képező fogalmat ott, a hová tartozik, meg- 
határozottnak, — tehát már ismertnek tételezi fel, s ezt alapul 

390 



Digitized by 



Google 



27 

véve, dolgozik tovább. Innen kiindulva fejleszti az ő külön 
feladatát, külön tárgyát képező rendszert. 

A hol az illető törvény — az ő külön szükségei szerint nem 
látja elfogadhatónak az eszmét úgy, a mint az a jogélet másik 
ágazatát átfoglaló törvénykönyvben meg van állapítva : ott vagy 
külön rendelkezéssel, vagy más szó használatával, esetleg egy 
raggal, egy fordulattal felismerésre hozza ezt. Ez esetben igenis 
változik az értelem ; de a nélkül nem. Ezt fejezi ki Binding idé- 
zett szavaiban ; így tanítja azt a jogi hermeneutika is. 

A mint kimutattam, hogy a meghatalmazásra vonatkozólag 
feltaláljuk az igazságnak és a jogérzetnek megfelelő szabályt a 
polgári jogban, s hogy e czélra nincs okunk más területekre, 
vagy az önkényes construálás felszabadítására átcsapnunk : úgy 
hiszem, hogy könnyen sikerülne a Vargha biró úr által felhozott 
példákra vonatkozólag is kimutatnom, hogy azok a megfelelő 
törvény alapján, annak interpretatiója mellett a valódi jognak és 
a jog által irányzott igazságérzetnek megfelelően oldhatók meg. 
Igaza van Vargha úrnak, midőn állítja, hogy akarat nélkül nincs 
bűntett ; a mi azt jelenti, hogy a tudomány és a felvilágosodás 
elvette a buta ténytől, az egyszerű physikai hatástól a « cselek- 
mény)) minőségét, és első sorban az akaratot tette a bűntett 
alkotó elemévé. És áll az is, hogy a belátás és akarat intenzivi- 
tása szerint fokozódik a bűntett vagy a bűnösség súlya is. De 
más részről nem szabad elfelednünk, hogy a bűntettnek, s min- 
denik bűntettnek van materialis tartalma is, és hogy a bünte- 
tendő cselekmény teljes tényálladéka nem létében, tehát a tör- 
vényben követelt physikai külhatás nélkül, bűntett egyáltalán 
nem jöhet létre. Hiába van meg az akarat, ha a tényálladék- 
ból hiányzik habár a legpiczinyebb rész : bűntettről nem beszél- 
hetünk. 

A fenforgó esetre vonatkozólag a kriminalistika ezen sark- 
tétele egyáltalán nem jöhet — legalább most még nem jöhet 
szóba. A kérdés itt az volt : a meghatalmazott színlelt akaratot : 
tehát nem volt meg valóban a kijelentésének megfelelő akarata. 
Létre jött-e érvényes meghatalmazás? Meghatalmazott- e a szín- 
lelő egyén ? Ez volt a kérdés. Mi megtaláltuk a megoldást — a 
büntetőjogra áttérés nélkül. 

És tisztelt értekezlet, ezzel befejeztem a kérdésnek a meg- 

hatalmazás létrejöttére vonatkozó discussióját. Több érvem 
nincs. De szabadjon koczkáztatnom azon nézetet, hogy a kér- 
désnek ezen oldalát vitán kivül helyezettnek, elintézettnek tar- 
tom. (Ugy van !) 

Áttérek most — és itt már rövidebb leszek — a másik kér- 
désre, hogy a Btk. 381. §-ának 2. pontja alá esik-e a csalás, 
ha azt az ott megjelölt személyek nem megbízójuk, felhatalma- 
zőjuk, hanem harmadik személyek ellen követik el? 

Én a szakasz két pontjának egybevetéséből azon ered- 
ményre jövök : hogy úgy a megbízó és a megbízott közti viszony- 
ban, valamint harmadik személyek irányában elkövetett csalás 
esetében a 381. §. 2. pontja kivétel nélkül alkalmazandó. 

A 381. §. 1. pontja azt mondja: «ha a csaló annak elköve- 
tése végett közhivatalnoki jelleget színlelt. 

Ha a szakasz úgy értelmeztetnék, hogy az ebben megjelölt 
személyek csak az esetben jutnak ennek rendelkezése alá, ha 
megbízójuk ellen követnek el csalást; akkor az 1. pont soha 
sem jöhetne alkalmazásba; e pontnak semmi gyakorlati értelme 
nem volna. 

Hogyan csalhatja meg valaki azon hatóságot, a melynek 
megbízását színleli, ezen — hatósági közeg vagy megbízotti 
minőségében? Hisz a mint ezt teszi, a mint e színlelt minőségét 
az őtet soha meg nem bízott hatóság előtt érvényesíteni meg- 
kísérli: azonnal elfogják, mert hisz a hatóság tudja, hogy ő nem 
szolgabíró, nem hatósági közeg. Tehát, azon hatósággal szem- 
ben, a melynek megbízását a csaló színleli : e szakasz nem talál- 
hatja alkalmazását. De igenis, a közhivatalnok elkövethet csalást, 
közhivatalnoki jellegének felhasználásával a publicummal szem- 
ben, és ezen eset sokkal súlyosabb, mint a közönséges csalás ; 
mert a közönség a hatósági tagnak, állásánál fogva nagyobb hitelt 
ád ; a közhivatalnoki minőségben megjelenő embert azon qualifi- 
catióval felruházottnak tartja, a mely őtet a közbizalomra érde- 
messé teszi ; szóval a veszélyesség a hatósági minőség színlelése 
esetében sokkal nagyobb. Kétségtelen tehát, hogy a fokozott 
veszély szempontjából, mely éltető eleme és alapja ezen sza- 
kasznak, az 1. pont ez intézkedésére szükség volt. 

A veszély képezi létokát a szakasz 2. pontjában meghatá- 
rozott eseteknek is. Ismét ott vagyunk, a mit gyakran szoktam 

mondani. Úgy önmagunkból mintegy az ujjúnkból kirázni az 
ítéletet, nagy dolgokat csak úgy futtában, egy ötlettel eldönteni 
annyit jelent, mint csak erdőt látni, de a fákat nem. Ezzel nem 
megyünk semmire. Midőn a bíró — a jogász egy kérdés felett 
dönt: nem szabad és nem is lehet, hogy azt csupán egy sarok- 
ból, egy zugból tekintse ; nem lehet, hogy a törvénynek csupán 
e Sy va gy egynehány szakasza, vagy egy fejezete, de nem is hogy 
csupán egy törvénykönyv lebegjen szemei előtt, és határozza 
el ítéletét. A jogélet központjába kell helyeznie magát, és a jog- 
rendszer egész foglalatjából kell merítenie megállapítását. 

Az idézett szakasz 2. pontja : a tudományban úgynevezett 
•vegyes törvények* csoportjába tartozik. Több külön kategóriájú 
személy cselekménye egyenlőnek vétetik, és egy büntetési sanc- 
tio alá helyeztetik. De azért ezen személyek mindegyikének 
cselekvősége, nem egy és ugyanaz ; nem azon módon jár el pél- 
dául az ügyvéd, mint az ügyvivő, midőn az egyik vagy másik e 
szakasz alá eső cselekményt foganatosít ; sőt bűnösségük átlagos 
súlya sem egyenlő. Joggal lehet kérdezni : hogy miért foglal a 
törvény ily külömböző és súlyosság tekintetében is egymástól 
eltérő cselekvőségeket, egy rendelkezés, egy sanctio alá? No de 
ez itt nem kérdés, s így csakis általánosságban mondom, hogy 
ennek benső indoka nincs. Ezen tünettel találkozunk egyébiránt 
a Btk. számos helyein, például a X. fejezetben, a hol a legkü- 
lönbözőbb minőségű, állású, képzettségű személyek azon minő- 
ségüknél fogva, hogy közhivatalt viselnek és ezzel visszaélve 
követik el a meghatározott cselekmények valamelyikét: egy 
büntetési sanctio alá helyeztetnek. Ugyanez áll a XLII. fejezet- 
ben meghatározott legtöbb büntetendő cselekményre vonatko- 
zólag is. Ezen vegyítés oka csakis oeconomiai, de valamennyi 
Btk.-ben előfordul. 

Már most ha az kérdeztetik — s ezen észrevételt hallot- 
tam — miből állhat az ügyvéd cselekvősége, hogy az ügyvédi 
hivatása körében harmadik személyek ellen csalást követhessen 
el, s a 381. §. 2. pontja alá essék ? Feleletem a következő: Ha 
például Tordasi János elmegy a tőkepénzes Üregi Péterihez és 
ettől tízezer frtnyi kölcsönt kér, azt állítván, hogy neki nagy- 
bátyja után egy minden kétségen kívüli öröklési ügye van, mely- 
nek érvényesítése Zagyvagyi ügyvéd kezeiben van, a mely örö* 

kösödés értéke sokkal túlhaladja a kölcsönkért összeget, és rövid 
idő múlva értékesítve is lesz, a miből azután a kölcsönt vissza- 
fizetendi ; és ha Üregi ennek következtében elmenvén a neve- 
zett ügyvédhez, ez utóbbi okiratokat és aktákat mutat fel, hogy 
Tordasi állításának valóságáról, az öröklés kétségtelen voltáról, 
az öröklött érték nagyságáról, valamint Tordasinak ahhoz való 
kétségtelen jogáról a kérdezőt meggyőzze, és ha ezek után Üregi, 
az ügyvéd állítása és cselekedetei következtében magát meggyő- 
ződve tartaná annak valóságáról a mit neki Tordasi mondott, 
a tízezer frtnyi kölcsönt annak megadta, később azonban kisült, 
hogy az egész szövény az ügyvéd és Tordasi között kiforralt 
koholmány volt Üreginek megcsalására : ugyan kérdem, nem 
ügyvédi minőségének felhasználásával követte el ez esetben 
Zagyvagyi a csalást? Nem-e az állam által reá ruházott bizalmi 
állással visszaélve, tehát az állam által nyújtott garantiának 
közveszélyű kijátszásával csalta-e meg a benne bizott Üregit, 
vagyis egy harmadik személyt ? És kérdem : nem helyes-e, nem 
igazolt-e, hogy a bizalmat igénylő állásával oly rútul visszaélő 
ember, a 381. §. súlyosabb rendelkezése szerint sujtassék? íme 
tehát fiz eset, melyben az ügyvéd is — harmadik személyek 
ellen elkövethet csalást, és e miatt az idézett szakasz alá es- 
hetik. 

Hallottam az ellenvetést : hogy honnan lehet megállapí- 
tani : Ki a megbízott? Ki az ügyvivő ? Uraim, mindez ténykörül- 
mény ; az anyagi törvény egészen független attól : hogy a tör- 
vényben meghatározott tényálladék valamelyik eleme, a concret 
esetben be van-e bizonyítva vagy nincs. Ha nincs bebizonyítva : 
ebből nem következik, hogy a kereskedelmi ügyvivő a közönség 
félrevezetésével elkövetett — esetleg nagy kiterjedésű csalásai 
miatt nem joggal esik a 381. §. alá; ez esetben mint önök is jól 
tudják, csak az áll, hogy az ezen törvény alá eső csalások nem 
lévén a vádlott ellen bebizonyítva, az — a be nem bizonyított 
vádak alapján nem is ítélhető el. 

Egyébiránt a polgári jog, a kereskedelmi törvénykönyv 
részletesen rendelkezvén a megbízottakról, meghatalmazottak- 
ról, s azok külön-külön kategóriájáról : azon ténybeli körülmé- 
nyek iránt, melyeknek a kérdéses szakasz alkalmazhatása czél- 
j&ból fen kell forogniok, és be kell bizonyíttatniok, kétség alig 
foroghat fen. Mindaz, a mi a tényálladékhoz tartozik : elenged- 

hetetlen feltétele a bizonyításnak. Ténykörülmény az: hogy 
megbízott, ügynök, comis voyageur, vagy ügyvivő volt. Mi en- 
nek feltétele ? Ezt megmondja a polgári törvény, vagy a keres- 
kedelmi jog. De hogy az esetben, ha ezen alapon a Btk. 381. 
§-ának alkalmazása indítványoztatik, e ténykörülmény mint 
tényálladéki mozzanat bizonyítandó, ez kérdés tárgya nem le- 
het. De a mint én, hosszú birói gyakorlatom alapján, és számos 
esetben hozott ítéletek következtében, határozottan mondha- 
tom : e kérdésre vonatkozólag nehézség felmerülésére nem em- 
lékszem. 

Ki ellen kell elkövetni a csalást, hogy a csaló a 381. §. alá 
essék ? erre vonatkozólag — semmiféle külön rendelkezést nem 
tartalmaz a törvény; rendelkezése tehát általános; e tekintet- 
ben minden korlátozás, minden megszorítás, minden megkü- 
lönböztetés nélkül. Áll ennélfogva a szabály : «Lege non dis- 
tingvente nec nostrum est di$tingverer> . Ha a megbízott, e minő- 
ségében megcsalta megbízóját; vagy ha megcsalt harmadik 
személyeket: mindkét esetben a 381. §. 2. pontja alá esik. így 
szól a törvény. 

És ezzel végeztém a vita tárgyát képező kérdés ezen utolsó 
részével is. De most engedtessék meg nekem mint egyletünk 
seniorának egy rövid reflexió. 

E két napi tárgyalás mutatja, hogy önök aggódó gondja 
mily buzgalommal, mily fáradalmas odaadással, mily mély és 
alapos behatolással a legmesszebb fekvő részletekbe, tárgyalnak 
egy — akademiailag felvetett kérdést, jól tudva : hogy a sugár, 
mely önök tudásából a kérdésre terjed, csak közvetve hathat az 
életre, sőt hogy az — bizonyos szirteknek akadályain egyelőre 
meg is törhetik. De mint a példa mutatja, ez nem lohasztja 
le, sőt a legkevésbbé sem befolyásolja önöknek a kriminalis jog- 
tudomány átértett — rendkívüli fontossága iránti lelkesedését. 
A jövő meg fogja köszönni önöknek — a legszerencsétlenebb 
viszonyok között is fentartott e nemes buzgalmát e kitartó, lan- 
kadatlan ügyszeretetét. 

Az önök nemes példáján nyer megtestesülést — a nagy 
Carrara fenséges idézete : 

aErudimini quijudicatis terram^ 

A mit én ekkép vélek magyarul értelmezendőnek : 
Tanuljatok ti birák, mielőtt embertársaitok fölött Ítélni 

mertek I 

(Hosszasan tartó lelkes éljenzés és taps. — Az értekezleti 

elnök, Kelemen Mór curiai biró, meleg szavakban köszönte meg 

az egylet elnökének, hogy a vitában való részvételével egy vitás 

kérdést nem-vitássá tett) 



Digiti?ed by 



Google 



Digitized by 



Google 



Digitized by 



Google 



